Riigikogu eelinfo neljapäevaks, 25. veebruariks - Riigikogu
Riigikogu eelinfo neljapäevaks, 25. veebruariks
25.02.2016 / Eelinfo
Riigikogu istungi päevakorras on kolmandal lugemisel üks eelnõu:
Muudatuste jõustumisega väheneb Eesti Advokatuuri halduskoormus seoses hindamisvestluste korraldamisega. Eesti Advokatuuri üldkogul ei arutataks enam üksikküsimusi, kui seda ei taotle oluline osa liikmetest. Väheneb Eesti Advokatuuri kantselei halduskoormus seoses kutsekindlustuse kohta tõendi säilitamisega, liikmelisuse peatamise aluse jätkuva kontrollimisega, advokaatidele teadete kätte toimetamisega. Sätestatakse üheselt mõistetavalt, et Eesti Advokatuuri assotsieerunud liikmena tegutsemise õigus antakse isikutele, kes soovivad Eestis alaliselt tegutseda, ning advokatuuri liikmeks võetakse ka isikud, kelle elukoht on Euroopa Majanduspiirkonna liikmesriigis või Šveitsis. Seadusesse viidi teise lugemise käigus sisse muudatus, mis puudutab erisust advokatuuri liikmemaksu tasumise korras.